Sottoceneri
De Sottoceneri isch de südlichi Teil vom Schwiizer Kanton Tessin, em nördliche Teil seit me Sopraceneri. De Name Sottoceneri heisst uf Dütsch «niidsi vom Monte Ceneri», von ere Hügelchetti, wo d Magadinoebene vom Vedeggiotal tuet trenne.

Geografii 
Zum Sottoceneri ghört de Bezirk Lugano und de Bezirk Mendrisio (de letschti nännt me au Mendrisiotto). Di gröscht Stadt isch Lugano und ganz im Süde liit de grossi Gränzort Chiasso, wo s uf Como (Italie) übere goht. D Gegend wird prägt vom Luganersee und es paar bekannte Bärg rundumme. Südlich vom See liit de Monte San Giorgio, wo wäg de Fundstelle vo Fossilie sit em Joor 2003 uf de UNESCO-Lischte vom Wältnaturerb isch.

Geologii 
Im Sottoceneri bestoot de Bode meischtens us Chalk und us Härd, wo alkalisch und tonhaltig isch. S Chlima isch mild und fascht scho wiä am Mittelmeer.

Weblink 
 
 Sammlung Ryhiner; Die Schweizerischen Landvogteyen Lauis und Mendris (vor 1850)

Geografii vom Kanton Tessin